paragraph_text: Većina životinja su hladnokrvne. To su gotovo sve ribe, gmazovi, vodozemci, kukci i drugi beskralježnjaci. Biljke i drugi organizmi su generalno poikilotermni (iako postoje neke biljke koje bar u nekim organima mogu upravljati temperaturom). Suprotno tome, manje-više stalnu tjelesnu temperaturu imaju samo ptice i sisavci (toplokrvne životinje).